En 21-årig nordjysk mand er søndag formiddag afgået ved døden ved betonvirksomheden IBF på Vrøndingvej i Horsens. Det skriver BT , som har talt med Sydøstjyllands Politis vagtchef John Skjødt, der fortæller, at ulykken skete, mens den 21-årige var ved at servicere en lift. - Der er tale om en tragisk arbejdsulykke. Mens manden var ved at udskifte en hydraulikpumpe, falder liften ned over ham, siger vagtchefen til mediet. Det vides endnu ikke, hvorfor liften væltede ned over manden, men Arbejdstilsynet er tilkaldt for at undersøge de nærmere omstændigheder, der førte til dødsfaldet. Mandens pårørende er underrettet om ulykken.
De pårørende er underrettet om dødsfaldet.